**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_2016

Chişinău

**cu privire la modificarea şi completarea Hotărîrii Guvernului nr.474 din 28 aprilie 1998 cu privire la aplicarea maşinilor de casă şi control cu memorie fiscală pentru efectuarea decontărilor în numerar şi Hotărîrii Guvernului nr.1083 din 26 octombrie 2000 privind punerea în aplicare a Legii Fondului republican şi a fondurilor locale de susţinere socială a populaţiei**

**--------------------------------------------------------------------------**

Guvernul HOTĂRĂŞTE:

**Art.I**. Hotărîrea Guvernului nr. 474 din 28.04.1998 cu privire la aplicarea maşinilor de casă şi control cu memorie fiscală pentru efectuarea decontărilor în numerar (republicat în Monitorul Oficial al Republicii Moldova, ediţie specială din 15 aprilie 2008), cu modificările şi completările ulterioare, se modifică şi se completează după cum urmează:

1. punctul 1 se completează cu punctul 11 cu următorul cuprins:

“11. Contribuabilii vor raporta trimestrial organului fiscal, în modul stabilit de Ministerul Finanţelor, despre rulajele mijloacelor băneşti înregistrate în fiecare maşină de casă şi de control cu memorie fiscală.”;

2. punctul 5se completează cu punctul 51 cu următorul cuprins:

“51. Inspectoratul Fiscal Principal de Stat va asigura înregistrarea furnizorilor de maşini de casă şi control (FRMCC), precum şi a centrelor de asistenţă tehnică pentru maşinile de casă şi control (CATMCC), eliberînd acestora certificatul de înregistrare în calitate de centru de asistenţă tehnică pentru maşinile de casă şi de control cu memorie fiscală (Certificat CATMCC) în conformitate cu Regulamentul cu privire la modul de exploatare a maşinilor de casă şi control cu memorie fiscală. Informaţia privind eliberarea certificatelor CATMCC se plasează pe site-ul [www.fisc.md](http://www.fisc.md).”;

3. punctul 61 va avea următorul cuprins:

“61. Domeniile de implementare a tehnologiei transport date prin reţele fixe/mobile (tehnologiile GSM/GPRS/EDGE sau alte tehnologii), la decontările băneşti în numerar, se stabilesc de Ministerul Finanţelor, prioritare fiind încasările/plăţile din activităţile de schimb valutar în numerar cu persoane fizice, jocurile de noroc, transportul rutier de persoane în regim de taxi, comerţul cu amănuntul a produselor petroliere principale şi a gazelor lichefiate şi alte activităţi.

Termenele-limită în care unităţile structurale din domeniile vizate vor implementa maşini de casă şi de control cu memorie fiscală şi conexiune GSM/GPRS/EDGE/sau alte tehnologii se aprobă de Comisia interdepartamentală pentru maşinile de casă şi control.”.

4. Anexa nr.2:

la punctul 11, alineatele trei şi patru se exclud;

la punctul 22 la alineatul 11, cuvintele „autorizaţiei de competenţă tehnică” se înlocuiesc cu cuvintele „certificatului de înregistrare în calitate de centru de asistenţă tehnică pentru maşinile de casă şi de control cu memorie fiscală”;

la punctul 25, cuvintele „autorizaţia de competenţă tehnică pentru instalarea, repararea şi deservirea tehnică a MCC, eliberat de autoritatea competentă abilitată” se înlocuiesc cu cuvintele „certificatul de înregistrare în calitate de centru de asistență tehnică pentru mașinile de casă şi de control cu memorie fiscală”.

5. Anexa nr.4 va avea următorul cuprins:

„Anexa nr.4 la Hotărîrea Guvernului

nr.474 din 28 aprilie 1998

**COMPONENŢA NOMINALĂ**

**a Comisiei interdepartamentale pentru maşinile de casă**

**şi control**

CICIBABA Iuri - viceministru al finanţelor (preşedinte al Comisiei)

LIŞIŢA Natalia - şef serviciu, Inspectoratul Fiscal Principal de Stat (secretar responsabil al Comisiei)

**Membrii Comisiei:**

Anatolie Silitrari - şef adjunct direcţia generală infrastructura calităţii si supravegherea pieţei, Ministerul Economiei

\_\_\_\_\_\_\_\_\_\_\_\_\_\_\_\_\_ - şef direcţie, Agenţia pentru protecţia consumatorilor

NOROC Dorel - şef direcţia generală politică şi legislaţie fiscală şi vamală, Ministerul Finanţelor

\_\_\_\_\_\_\_\_\_\_\_\_\_\_\_\_\_ - şef direcţie, Consiliul municipal Chişinău

PUŞCUŢA Serghei - şef al Inspectoratului Fiscal Principal de Stat

SÎRBU Victor - şef direcţie, Inspectoratul Fiscal Principal de Stat

COCEBAN Vitalie - şef Î.S. “FISCSERVINFORM”.

6.Anexa nr.5:

punctul 3 se completează cu noţiunile:

„*sistemul informatic* *valutar* – platformă hardware şi software având ca componente fizice aparatele de schimb valutar ale unităţilor de schimb valutar licenţiate, care asigură transmiterea în timp real şi stocarea informaţiei privind operaţiunile de schimb valutar în numerar cu persoanele fizice efectuate. Platforma asigură acces Serviciului Fiscal de Stat, prin intermediul site-ului www.bnm.md, la resursele de vizualizare, calcul şi raportare privind operaţiunile de schimb valutar;

*aparat de schimb valutar* (ASV) – dispozitiv automat de autoservire care permite efectuarea operaţiunilor de cumpărare/vînzare a numerarului în valută străină contra numerar în lei moldoveneşti, conform cursului valutar afişat pe ecranul aparatului, cu eliberarea bonului de casă sau documentului fiscal;

*fiscalizarea aparatului de schimb valutar* – atribuirea de către organul fiscal, la înregistrarea ASV-ului, a unui număr unic de identificare în SISFS şi în sistemul informatic valutar;

*registrul maşinii de casă şi control* (Registrul MCC) – registru contabil centralizator destinat înregistrării în ordine cronologică de apariţie a datelor fiscale din rapoartele de închidere zilnică stocate în memoria fiscală a MCC respective, perfectat în mod manual şi /sau electronic;

*SD card încorporat* (card de memorie Secure Digital) – suport electronic (bandă de control electronică) care conţine copia datelor fiscale imprimate pe bonurile de casă eliberate plătitorilor;”;

punctul 4:

la alineatul 2, după textul „terminal cash-in” se introduce textul „ , aparat de schimb valutar”;

alineatul 4, în final, se completează cu textul: „În cazul în care aparatul de schimb valutar nu este echipat cu MCC, care asigură eliberarea bonului de casă, utilizatorul va efectua procedura de integrare în sistemul informatic valutar care va asigura eliberarea documentului fiscal.”;

se completează cu punctele 43 şi 44,cu următorul cuprins:

„43. Unitatea de schimb valutar va accepta revocarea operaţiunii de schimb valutar de cumpărare/vînzare după finalizarea acesteia (în baza cererii scrise şi a bonului de casă anexat) prin efectuarea operaţiunii de schimb valutar de vînzare/cumpărare, înregistrată prin intermediul MCC care va emite bonul de casă respectiv.

Revocarea operaţiunii de schimb valutar de cumpărare /vînzare prin perfectarea bonului de plată se efectuează numai în cazul în care caracteristicile MCC nu permit înregistrarea reducerilor/adaosurilor, deducerea comisioanelor sau plăţilor obligatorii.

44. Sumele determinate spre încasare/plată prin aparatele de schimb valutar sau din activitatea ce vizează jocurile de noroc se rotunjesc la un leu pentru fracţiunile de peste 50 de bani inclusiv şi se neglijează fracţiunile de pînă la 49 de bani inclusiv.”;

punctul 7 va avea următorul cuprins:

„7. Se interzice utilizatorilor să înmîneze plătitorilor documente care atestă încasarea/plata în numerar altele decît bonurile de casă sau documentele fiscale, cu excepţia documentelor şi cazurilor prevăzute de prezentul Regulament.”;

la punctul 8:

litera c) va avea următorul cuprins:

„c) să ţină pentru fiecare MCC cîte un registru – Registrul MCC, care, de regulă, se perfectează pentru fiecare an de gestiune.

Registrul MCC se legalizează la organul fiscal, de regulă, numai la înregistrarea/reînregistrarea MCC.

În Registrul MCC se înregistrează în ordinea cronologică de apariţie, conform raportului de închidere zilnică, sumele de mijloace băneşti încasate.

Dacă la sfîrşitul anului de gestiune în Registrul MCC, după înscrierea informaţiei de totalizare, a rămas spaţiu nefolosit (foi curate), acest registru poate fi folosit pentru înregistrarea încasărilor anului de gestiune imediat următor.

Contribuabilul care desfăşoară unele activităţi în regim continuu (non-stop) şi care în ziua de gestiune emite la MCC două sau mai multe rapoarte de închidere zilnică poate deschide pentru anul de gestiune două registre (semestrul I şi II);”;

la litera d), cuvintele „autorizaţia de competenţă tehnică respectivă” se înlocuiesc cu cuvintele „certificatul de înregistrare în calitate de centru de asistență tehnică pentru mașinile de casă şi de control cu memorie fiscală respectiv”;

la litera g), cuvintele „ să întrerupă” se înlocuiesc cu cuvintele „să suspende”, iar cuvîntul „durata” se înlocuieşte cu cuvintele „durata suspendării activităţii şi”;

se completează cu punctele 91 şi 92 cu următorul cuprins:

„91. În cazul în care utilizatorul nu înmînează plătitorului bonul de casă /documentul fiscal sau înmînează alt document decît bonul de casă/documentul fiscal, cu excepţia bonului de plată în cazurile prevăzute în prezentul Regulament, plătitorul are dreptul să solicite de la utilizator înmînarea bonului de casă/documentului fiscal.

92. Clientul unităţii de schimb valutar are dreptul să solicite revocarea operaţiunii de schimb valutar pînă la finalizarea acesteia, precum şi în decurs de 30 de minute după finalizarea acesteia, în baza cererii scrise la care se anexează bonul de casă.”;

la punctul 101, cuvintele „autorizaţia de competenţă tehnică” se înlocuiesc cu cuvintele „certificatul de înregistrare în calitate de centru de asistență tehnică pentru mașinile de casă şi de control cu memorie fiscală”;

la punctul 102, cuvintele „memoriei fiscale” se înlocuiesc cu cuvintele „memoriei fiscale şi a SD card încorporat”, iar cuvintele „autorizaţia de competenţă tehnică” se înlocuiesc cu cuvintele „certificatul de înregistrare în calitate de centru de asistență tehnică pentru mașinile de casă şi de control cu memorie fiscală”.

**Art.II.** – Hotărîrea Guvernului nr.1083 din 26.10.2000 privind punerea în aplicare a Legii Fondului republican şi a fondurilor locale de susţinere socială a populaţiei (Monitorul Oficial al Republicii Moldova, 2000, nr. 139-140, art.1192), cu modificările şi completările ulterioare, se modifică după cum urmează:

1. Anexa nr.1:

la punctul 27, cuvîntul „puncte” se înlocuieşte cu cuvîntul „birouri”;

la punctul 31, cuvîntul „puncte” se înlocuieşte cu cuvîntul „birouri”;

la punctul 32, cuvîntul „puncte” se înlocuieşte cu cuvîntul „birouri”.

1. Anexa nr.4:

la punctul 8, cuvîntul „punctele” se înlocuieşte cu cuvîntul „birourile”.

**Prim-ministru Pavel FILIP**

Contrasemnează:

Viceprim-ministru,

ministrul economiei Octavian CALMÎC

Ministrul finanţelor Octavian ARMAŞU

Ministrul justiţiei Vladimir CEBOTARI